Hemserekê Konseya Rayberdişî ya Îdareyê Xoserî yê Şingalî Merwan Bedelî 7ê kanûne de bi SÎHAyan şehîd kewtbi. Cenazaya Bedelî ewro serê sibayî Nêweşxaneyê Şehîdan ê Xanesorî ra ameye girewtene.
Seba caardişê rayîr û merasîmanê dînîyan, cenazaya Merwan Bedelî ameye berdene bi keyeyê ci. Bi seyan kesî verê keyeyî de ameyî yewca.
Girseyê şarî dima bi konvoyêkî ver bi Şehîdgehê Şehîd Dilgeş û Şehîd Berxwedanî şi. Şarê Xanesorî vejîya waran û şehîdê xo oxir kerd.
Dima ke cenazaya Bedelî resaya şehîdgehî, merasîmêk do bêro kerdene.
